დისკუსია - ქალთა მიმართ ძალადობა
2014-11-27 13:29 (Asia/Dubai)
5 დეკემბერს, 17:00 საათზე, ილიას სახელმწიფო უნივერსიტეტის წიგნის სახლში “ლიგამუსი”, ამერიკის შეერთებული შტატების საელჩო და ბრიტანეთის საბჭო ილიას სახელმწიფო უნივერსიტეტთან ერთად გიწვევთ დისკუსიაზე – ქალთა მიმართ ძალადობა.
დისკუსიის ფასილიტატორი ეკა აღდგომელაშვილი
დისკუსიაში მონაწილეობენ ამერიკის შეერთებული შტატების საელჩოს, დიდი ბრიტანეთისა და ჩრდილოეთ ირლანდიის გაერთიანებული სამეფოსა და სახალხო დამცველის აპარატის წარმომადგენლები.
დასწრება თავისუფალია,
ადგილები შეზღუდულია
დისკუსიაში მონაწილეობის მსურველებმა გთხოვთ გაიაროთ წინასწარი რეგისტრაცია შემდეგ ბმულზე

კონფერენცია - ახლო აღმოსავლეთი და კავკასია
2014-11-28 08:42
19 და 20 დეკემბერს, ილიას სახელმწიფო უნივერსიტეტის G 106 აუდიტორიაში ილიაუნის აღმოსავლეთმცოდნეობის ინსტიტუტი ატარებს ინსტიტუტის დამაარსებლის, აკად. გ. წერეთლის დაბადებიდან 110-ე წლისთავისადმი მიძღვნილ საერთაშორისო სამეცნიერო კონფერენციას – ახლო აღმოსავლეთი და კავკასია: ისტორია, კულტურა, პოლიტიკა. ქართველ მეცნიერებთან ერთად, ფრანგი, ესპანელი, ირანელი, მალტელი და სომეხი მკვლევრები წარმოადგენენ მოხსენებებს კავკასიურ-აღმოსავლური ენობრივი დალიტერატურული კონტაქტების, თანამედროვე ურთიერთობების, აღმოსავლური ლიტერატურის, ხელოვნების, კავკასიისა და ახლოაღმოსავლეთის ისტორიის შესახებ. კონფერენციაზე შეჯამდება ინსტიტუტის თანამშრომელთა გასული წლის სამეცნიერო მუშაობა.
კონფერენციის დასაწყისი: 19 დეკემბერი, 11:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი

”იდეიდან ინოვაციამდე - უნივერსიტეტის პერსპექტივა” - ვორკშოპი
2014-11-28 13:21
2 დეკემბერს, 17:00 საათზე, საქართველოს ინოვაციებისა და ტექნოლოგიების სააგენტოს ორგანიზებით, ილიას სახელმწიფო უნივერსიტეტის E 409 აუდიტორიაში პროექტის – „იდეიდან ინოვაციამდე – უნივერსიტეტის პერსპექტივა” – ფარგლებში ჩატარდება ვორკშოპი – შიდა საუნივერსიტეტო ინოვაციური ცენტრები.

სემინარზე დასწრების მსურველებმა უნდა შეავსონ მარტივი სარეგისტრაციო ფორმა.
სრული ინფორმაცია

დასაქმების ფორუმი ტურიზმის სფეროში
2014-11-28 13:24
2 დეკემბერს, 12:00-დან 15:00 საათამდე, ილიას სახელმწიფო უნივერსიტეტის E207 აუდიტორიაში გაიმართება დარგობრივი დასაქმების ფორუმი ტურიზმის სფეროში, რომელზეც რომელზეც დამსაქმებლის სტატუსით წარმოდგენილი იქნება საქართველოს ბაზარზე ტურიზმის სფეროში მომუშავე 10 მსხვილი კომპანია:
fly travel
good travel
nita travel
ინტერკონტინენტალი
bona travel
დაცული ტერიტორიების სააგენტო
good life tour
tiangbei travel
cultur.ge
გუდაურის განვითარების სააგენტო
მიიღეთ მონაწილეობა დასაქმების ფორუმში. გამოიყენეთ დასაქმების რეალური შესაძლებლობა.
დრო: 2 დეკემბერი, 12:00-15:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი

გიორგი ჟურულის საჯარო ლექცია
2014-11-28 16:36
3 დეკემბერს, 14:00 საათზე, ილიას სახელმწიფო უნივერსიტეტის E406 აუდიტორიაში, მეწარმეობის ლაბორატორიის ფარგლებში, გიორგი ჟურული ისაუბრებს თემაზე – როგორ გავსხნა საკუთარი მაღაზია (საცალოვაჭრობის ობიექტი).
დასწრება თავისუფალია.

ბრენდინგის კურსის პრეზენტაცია
2014-11-28 16:38
5 დეკემბერს, 14:00 საათზე, ილიას სახელმწიფო უნივერსიტეტის E207 აუდიტორიაში ინფოგრაფიკი – სწავლების ახალი ტექნოლოგიები გიწვევთ ბრენდინგის კურსის პრეზენტაციაზე ინფოგრაფიკების მეშვეობით.
დასწრება თავისუფალია.

ოჯახური ძალადობის თემაზე შეხვედრა სტუდენტებთან
2014-11-28 16:41
1-ლ დეკემბერს, 12:00 საათზე, ილიას სახელმწიფო უნივერსიტეტის A 101 აუდიტორიაში, საქართველოს შინაგან საქმეთა სამინისტროსა და განათლებისა და მეცნიერების სამინისტროს ერთობლივი სოციალური კამპანიის ფარგლებში, რომელიც ოჯახში ძალადობის წინააღმდეგაა მიმართული, სამუშაო ჯგუფის წევრები – სსიპ პოლიციის აკადემიის პროფესიული მომზადების სამმართველოს განყოფილების უფროსი ნოდარ სააკაშვილი; „ძალადობისგან დაცვის ეროვნული ქსელის“ თავმჯდომარე ნატო შავლაყაძე და განათლების სამინისტროს მულტიდისციპლინური გუნდის წევრი, ფსიქოლოგი ბაია ხვადაგიანი – ილიაუნის სტუდენტებთან გამართავენ საინფორმაციო-საგანმანათლებლო ხასიათის შეხვედრას.
შეხვედრის დრო: 1-ლი დეკემბერი, 12:00 საათი
ადგილმდებარეობა: A101 აუდიტორია, ილიას სახელმწიფო უნივერსიტეტი
დასწრება თავისუფალია.
სოციალური კამპანიის შესახებ დამატებითი ინფორმაცია იხილეთ აქ.

ადამიანის უფლებების სამართლის კვირეული
2014-11-28 16:52
1-10 დეკემბერს საქართველოს ექვსი უნივერსიტეტი ადამიანის უფლებების სამართლის კვირეულს გამართავს. კვირეულის ფარგლებში, რომელსაც საქართველოს პარლამენტის ეროვნული ბიბლიოთეკა უმასპინძლებს, ადამიანის უფლებების განსაკუთრებით აქტუალურ საკითხებზე ჩატარდება საჯარო ლექციები და დისკუსიები. ამასთან, 10 დეკემბერს უნივერსიტეტები 2014 წლის ადამიანის უფლებათა აქტივისტს დააჯილდოებენ.
ადამიანის უფლებების სამართლის კვირეულის ორგანიზატორი უნივერსიტეტები:
ილიას სახელმწიფო უნივერსიტეტი;
თბილისის თავისუფალი უნივერსიტეტი;
ივ. ჯავახიშვილის სახელობის თბილისის სახელმწიფო უნივერსიტეტი;
საქართველოს უნივერსიტეტი;
საქართველოს საზოგადოებრივ საქმეთა ინსტიტუტი (GIPA);
ქართულ-ამერიკული უნივერსიტეტი.
ადამიანის უფლებების სამართლის კვირეულის პარტნიორები:
USAID-ის დაფინანსებული მართლმსაჯულების დამოუკიდებლობისა და სამართლებრივი გაძლიერების პროექტი (EWMI-JILEP);
გაეროს ადამიანის უფლებათა უმაღლესი კომისრის ოფისი სამხრეთ კავკასიაში;
საქართველოს პარლამენტის ეროვნული ბიბლიოთეკა.
კვირეულის ჩატარების დრო: 1-10 დეკემბერი
ადგილმდებარეობა: საქართველოს პარლამენტის ეროვნული ბიბლიოთეკა
კვირეულის დეტალური პროგრამა იხილეთ აქ.

ილიაუნის ბავშვთა და მოზარდთა განვითარების კლინიკის გახსნა
2014-11-28 18:09
3 დეკემბერს, 17:00 საათზე, ილიას სახელმწიფო უნივერსიტეტის C კორპუსში იხსნება ილიაუნისსამეცნიერო-კვლევითი ინსტიტუტი – „ბავშვთა და მოზარდთა განვითარების კლინიკა“.
ინსტიტუტის მისიაა ბავშვთა და მოზარდთა განვითარების, სოციალური ინტეგრაციისა და დამოუკიდებელი ცხოვრებისთვის მომზადების ხელშეწყობა განათლების, კვლევების გენერირების, სერვისის მიწოდებისა და გამოცდილების გაზიარების გზით.
დრო: 3 დეკემბერი, 17:00 საათი
ადგილმდებარეობა: ილიას სახელმწიფო უნივერსიტეტის C კორპუსი (ი. ჭავჭავაძის გამზ. 32)

პენიტენციარული სისტემის პირველადი ჯანდაცვის რეფორმების შედეგები
2014-12-01 06:48
8 დეკემბერს, 19:00 საათზე, ილიას სახელმწიფო უნივერსიტეტის E 304 აუდიტორიაში ჩატარდება ჯანდაცვისა და დაზღვევის სკოლის კვლევითი ცენტრის მიერ ჩატარებული კვლევის პრეზენტაცია.
კვლევას თემაზე – პენიტენციარული სისტემის პირველადი ჯანდაცვის რეფორმების შედეგები – წარადგენენ ჯანდაცვისა და დაზღვევის სკოლის დირექტორი თენგიზ ვერულავა და ბიზნესის ადმინისტრირების მაგისტრი, ქეთი ომანაძე.
კვლევის შედეგების განხილვაში მონაწილეობას მიიღებს საქართველოს სასჯელაღსრულებისა და პრობაციის სამინისტროს სამედიცინო დეპარტამენტის უფროსი, ნათია ლანდია.
შეხვედრის დრო: 8 დეკემბერი, 19:00 საათი
ადგილმდებარეობა: E 304 აუდიტორია, ილიას სახელმწიფო უნივერსიტეტი
დასწრება თავისუფალია.

ნაუმ კლეიმანი ილიაუნის საპატიო დოქტორის წოდებას მიიღებს
2014-12-01 06:55
4 დეკემბერს, 19:00 საათზე ილიას სახელმწიფო უნივერსიტეტში გაიმართება შეხვედრა ნაუმ კლეიმანთან, რუსეთში ერთ-ერთ ყველაზე ცნობილ კინომცოდნესთან. ნაუმ კლეიმანს მიენიჭება ილიას სახელმწიფო უნივერსიტეტის საპატიო დოქტორის წოდება. ნაუმ კლეიმანი მოხსენებას წაიკითხავს საჯარო ლექციაზე: პუშკინი და კავკასია
ნაუმ კლეიმანის შესახებ
ნაუმ კლეიმანი არის კინომცოდნე, რუსული კინოს კრიტიკოსი, მოსკოვის სახელმწიფო ცენტრალური კინოს მუზეუმის დირექტორი. 1993 წელს ის იყო ბერლინის 43-ე საერთაშორისო კინო ფესტივალზე ჟიურის წევრი, ხოლო 1991 წელს – ვენის კინოფესტივალის ჟიურის წევრი.
ნაუმ კლეიმანის ვრცელი ბიოგრაფია იხილეთ აქ.
დრო: 4 დეკემბერი, 19:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი
დასწრება თავისუფალია. უზრუნველყოფილი იქნება სინქრონული თარგმანი.

პოეტი ეკა ქევანიშვილი ლიტერატურული კლუბში
2014-12-01 09:03, 2014-12-01 09:04
4 დეკემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გიწვევთ ილიაუნის ლიტერატურული კლუბის მორიგ შეხვედრაზე. პოეტი ეკა ქევანიშვილი მარი მეტრაიეს რომანის – ”ღიმილისმტვერი“ – შესახებ ისაუბრებს.
სტუმარი ისაუბრებს მარი მეტრაიეზე, არა მხოლოდ როგორც მწერალზე, ან წიგნის გმირზე, არამედ როგორც რეალურ ადამიანზე, რომელმაც შეცვალა თავისი და არაერთი სხვა ქალის ცხოვრება, შეცვალა უკომპრომისო ბრძოლის შედეგად და გახდა თავისუფალი, დამოუკიდებელი და ძლიერი.
ბრძოლას აზრი აქვს ყოველთვის, ბრძოლა კი არჩევანია.
შეხვედრის დრო: 4 დეკემბერი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.
გელით ყველას!

თამარ მოსიაშვილის საჯარო ლექცია
2014-12-01 11:33
15 დეკემბერს, 14:00 საათზე, ილიას სახელმწიფო უნივერსიტეტის F 415 ოთახში, ტემპუსის პროექტის – „კურიკულუმის რეფორმის საერთაშორისო მოდელის შემუშავება მულტიკულტურული განათლებისა და კულტურული მრავალფეროვნების სწავლებისათვის“ (DOIT) – ფარგლებში, სამოქალაქო განვითარების ინსტიტუტის თანამშრომელი, თამარ მოსიაშვილი, გამართავს საჯარო ლექციას თემაზე: “მედია წიგნიერება და მულტიკულტურული განათლება”.

გია მაჩაბელი ილიაუნის სამეცნიერო კაფეში
2014-12-01 11:37
ილიაუნის სამეცნიერო კაფეს ორგანიზებით, 4 დეკემბერს, 17:00 საათზე, ილიას სახელმწიფო უნივერსიტეტის E 207 აუდიტორიაში გაიმართება შეხვედრა ილიაუნის თეორიული ფიზიკის ინსტიტუტის პროფესორთან, ემერიტუს გია მაჩაბელთან.
შეხვედრის თემა: “გალაქტიკის შუქურა – პულსარი და კიბორჩხალას ნისლეული“
შეხვედრის მოდერატორი: დავით თარხნიშვილი
მიიჩნევა, რომ ჩვენ გალაქტიკაში არ არსებობს სხვა ისეთი ობიექტი, რომლის აღმოჩენასაც ისეთი მძლავრი ზემოქმედება მოეხდინოს ასტროფიზიკურ კვლევებზე, როგორიც კიბორჩხალას ნისლეულს. ის ჯერ კიდევ მე-18 საუკუნის მესიეს ცნობილ კატალოგშია შესული და მისდამი ინტერესი დღითი დღე იზრდება. აღმოჩნდა, რომ კიბორჩხალას ნისლეული ჩვენი გალაქტიკის ყველაზე გამორჩეული ობიექტია. ის თანამედროვე საშუალებებით გაზომილ ყველა დიაპაზონში ასხივებს რადიოტალღებიდან ძალიან ხისტ გამა-გამოსხივებამდე და ამ გამოსხივების სიმძლავრე გალაქტიკაში რეკორდულია. მკვლევრების მთავარი კითხვა სწორედ ენერგიის წყაროს შეეხებოდა. პასუხი ამ კითხვაზე შესაძლებელი გახდა მას მერე, რაც კემბრიჯის რადიოტელესკოპზე აღმოაჩინეს მეტად უცნაური ობიექტი – პულსარი, რამაც კიბორჩხალას ნისლეულისადმი ინტერესი გააათკეცა. მოხსენება ამ ობიექტებს და მათ კვლევაში ქართველი მეცნიერების წვლილს შეეხება.
გელოდებით ყავისა და ჩაის თანხლებით საინტერესო შეხვედრაზე.
შეხვედრის დრო: 4 დეკემბერი, 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია
დასწრება თავისუფალია.

თამარ წიგნაძის კვლევის პრეზენტაცია
2014-12-01 11:46
9 დეკემბერს, 16:00 საათზე, ილიას სახელმწიფო უნივერსიტეტის E 407 აუდიტორიაში ჩატარდება ილიაუნის ჯანდაცვისა და დაზღვევის სკოლის კვლევითი ცენტრის მიერ ჩატარებული კვლევის პრეზენტაცია.
კვლევას თემაზე – სიცოცხლის დაზღვევა საქართველოსა და ევროპაში (შედარებითი ანალიზი) წარადგენს ილიას სახელმწიფო უნივერსიტეტის პროფესორი, თამარ წიგნაძე. თემის ხელმძღვანელი – მედიცინის მეცნიერებათა დოქტორი თენგიზ ვერულავა.
შეხვედრის დრო: 9 დეკემბერი, 16:00 საათი
ადგილმდებარეობა: E 407 აუდიტორია, ილიას სახელმწიფო უნივერსიტეტი
დასწრება თავისუფალია

ჯანდაცვის და დაზღვევის სკოლის კვლევის პრეზენტაცია
2014-12-01 11:59
11 დეკემბერს, 16:00 საათზე, ილიას სახელმწიფო უნივერსიტეტის E 336 აუდიტორიაში ჩატარდება ჯანდაცვისა და დაზღვევის სკოლის კვლევითი ცენტრის მიერ ჩატარებული კვლევის პრეზენტაცია.
კვლევას თემაზე – სადაზღვევო ფასიანი ქაღალდები და მათი განვითარების შემაფერხებელი ფაქტორები საქართველოში – წარადგენს ილიას სახელმწიფო უნივერსიტეტის პროფესორი თამარ წიგნაძე. თემის ხელმძღვანელი – მედიცინის მეცნიერებათა დოქტორი, თენგიზ ვერულავა.
შეხვედრის დრო: 11 დეკემბერი, 16:00 საათი
ადგილმდებარეობა: E 336 აუდიტორია, ილიას სახელმწიფო უნივერსიტეტი
დასწრება თავისუფალია.

არისკის ფილიალის გახსნისადმი მიძღვნილი ღონისძიება ილიაუნიში
2014-12-01 13:32
11 დეკემბერს, 19:00 საათზე, ილიას სახელმწიფო უნივერსიტეტის G106 აუდიტორიაში, სამხრეთ კავკასიის კვლევის ამერიკული ინსტიტუტის (არისკი) საქართველოს ფილიალის ორგანიზებით, დაგეგმილია ღონისძიება, რომელიც ეძღვნება არისკის ფილიალისგახსნას საქართველოში. ღონისძიების ფარგლებში, პროფესორი სტივენ ჯონსი და ბექა კობახიძე გაუძღვებიან საჯარო ლექციას – „ოლივერ უორდროპი და მისი დამსახურება საქართველოს პირველი რესპუბლიკის აღიარების საკითხში“.

შეხვედრა ჯეოსელის ჰაბში
2014-12-01 13:35
3 დეკემბერს, 15:00 საათზე, ილიაუნის ბიზნესის სკოლის სტუდენტური კლუბების წევრების შეხვედრა ”ჯეოსელის” ჰაბში. შეხვედრის თემა: კამპანია – “კაცი, რომელიც სულ ლაპარაკობს”.

საჯარო ლექცია - გამოხატვის თავისუფლება
2014-12-02 05:53
2 დეკემბერს, სამშაბათს, 17:00 საათზე, ილიას სახელმწიფო უნივერსიტეტის A 101 აუდიტორიაში ილიაუნის სამართლის სკოლის კონსტიტუციური კვლევების ცენტრის საჯარო ლექციათა ციკლის ფარგლებში, გაიმართება დისკუსია თემაზე: გამოხატვის თავისუფლება (ცვლილებები კანონში).

მოწვეული სტუმრები: ლევან ჯგერენაია, თორნიკე უსტარაშვილი, გელა ბოჩიკაშვილი.
დრო: 2 დეკემბერი, 17:00 საათი
ადგილმდებარეობა: A 101 აუდიტორია, ილიას სახელმწიფო უნივერსიტეტი
დასწრება თავისუფალია.

დავით თარხნიშვილის საჯარო ლექცია
2014-12-02 07:44
5 დეკემბერს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“- ფარგლებში, პროფესორი დავით თარხნიშვილი წაიკითხავს საჯარო ლექციას თემაზე – ”ხვლიკები, ადამიანები და გამყინვარება: დნმ-ის ჭრილში დანახული წარსული”.
ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში დამსწრე საზოგადოებას ეძლევა შესაძლებლობა, მონაწილეობა მიიღოს თემატურ დისკუსიაში.
ლექციის ჩატარების დრო: 5 დეკემბერი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)

შეხვედრა პოეტ შოთა იათაშვილთან
2014-12-02 09:39, 2014-12-02 09:40
4 დეკემბერს, ხუთშაბათს, 16:00 საათზე, ილიას სახელმწიფო უნივერსიტეტის წიგნის სახლში “ლიგამუსი” შედგება პოეზიის კლუბის შეხვედრა პოეტ შოთა იათაშვილთან. სტუმარი ისაუბრებს თემაზე – “მგოსანი პოლიტიკოსები და პოლიტიკოსი მგოსნები”, წაიკითხავს ლექსებს და უპასუხებს აუდიტორიის შეკითხვებს.
დასწრება თავისუფალია.

საქართველოს ინოვაციების და ტექნოლოგიების სააგენტო
2014-12-02 10:05
ეკონომიკისა და მდგრადი განვითარების სამინისტროს სსიპ – საქართველოს ინოვაციების და ტექნოლოგიების სააგენტოს პროგრამის – „ახალგაზრდა ტრენერთა ჩართულობით ტრენინგი – იდეიდან პროტოტიპამდე“ – ფარგლებში, იწყებს ტრენინგს ელექტრონიკასა და რობოტოტექნიკაში ტრენერთა მომზადების მიზნით.
ტრენინგი დაიწყება 8 დეკემბერს და დასრულდება 26 დეკემბერს. ტრენინგის მონაწილეებს ტრენინგის დასასრულს ჩაუტარდებათ ტესტირება, რომლის საფუძველზეც მათ გადაეცემათ „ახალგაზრდა ტრენერის“ სერტიფიკატი, ჩაერთვებიან სწავლების პროცესში და მიიღებენ ანაზღაურებას.
ტრენინგში მონაწილეობის უფლება აქვთ ფიზიკის, მათემატიკის, კომპიუტერული მეცნიერებების, ელექტრული და ელექტრონული ინჟინერიის სტუდენტებს. სტუდენტების შერჩევის პროცესში პრიორიტეტი მიენიჭება ელექტრული და ელექტრონული ინჟინერიის სტუდენტებს.
დაინტერესებულმა სტუდენტებმა საკონტაქტო (სახელი, გვარი, ტელეფონის ნომერი, ელექტრონული ფოსტა) ინფორმაცია უნდა გადმოაგზავნონ შემდეგი ელექტრონულ მისამართზე: Lgabisonia@gita.gov.ge
საკონტაქტო ინფორმაცია:
საქართველოს ინოვაციების და ტექნოლოგიების სააგენტო
სამრეწველო ინოვაციების ლაბორატორიების პროექტის კოორდინატორი
ლევან გაბისონია
ტელ.: (995) 595 05 74 49
ელფოსტა: Lgabisonia@gita.gov.ge

საინფორმაციო შეხვედრა - ერაზმუს მუნდუსის გაცვლითი პროგრამა
2015-01-15 17:00
მოგესალმებით და გაცნობებთ, რომ 2015 წლის 15 იანვარს, 17:00 საათზე, ილიას სახელმწიფო უნივერსიტეტის A101 აუდიტორიაში გაიმართება გაცვლითი პროექტების საინფორმაციო შეხვედრა ბაკალავრიატის სტუდენტებისთვის.
დამატებითი შეკითხვების შემთხვევაში მოგვმართეთ ილიას სახელმწიფო უნივერსიტეტის საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E208
ტელ: 214 13 88
ელ-ფოსტა:
euroeast@iliauni.edu.ge
alrakis@iliauni.edu.ge
electra@iliauni.edu.ge

SEED OF HOPE საუნივერსიტეტო ლექციების სერია
2015-01-16 11:05
არასამთავრობო ორგანიზაცია Seed of Hope აშშ-შია დარეგისტრირებული და მისი მიზანია განვითარებად ქვეყნებში ჯანდაცვის, განათლებისა და თემის გაძლიერების მიზნით სხვადასხვა ინიციატივების განხორციელება.
Seed of Hope დაარსდა 2012 წელს ბოსტონში, მასაჩუსეტსის შტატში. ის აერთიანებს თემების ლიდერებს, პროფესიონალებს, უნივერსიტეტების წარმომადგენლებსა და სოციალური სერვისის ვალანტიორებს.
2015 წელს Seed of Hope დაიწყებს აქტიურ მოღვაწეობას საქართველოში. ამასთან დაკავშირებით, ამ ორგანიზაციის მხარდაჭერით საქართველოს 3 უმაღლეს სასწავლებელში გაიმართება საჯარო ლექციების სერია.
ილიას სახელმწიფო უნივერსიტეტი უმასპინძლებს Seed of Hope-ის სალექციო სერიას 21-22 იანვარს, 12:00 საათიდან 15:00 საათამდე A კოპრუსის 101 აუდიტორიაში (ჭავჭავაძის გამზირი 32).
დანართის სახით გიგზავნით სემინარის პროგრამას. გთხოვთ, გაითვალისწინოთ, რომ ლექციები ჩატარდება ინგლისურ ენაზე.

ნოდარ ლადარიას საჯარო ლექცია: აგრესია შუა საუკუნეებში
2015-01-17 19:00
16 იანვარს, 19:00 საათზე, წიგნის სახლში “ლიგამუსი”, „ფსიქოლოგ სტუდენტთა საქველმოქმედო გაერთიანების“ ორგანიზებით, შეხვედრების სერიის – „გენდერული განსხვავებები და თანასწორობა“ – ფარგლებში, ჩატარდება ილია სახელმწიფო უნივერსიტეტის პროფესორის ნოდარ ლადარიას, საჯარო ლექცია თემაზე – ”აგრესია შუა საუკუნეებში”.
დრო: 16 იანვარი, 19:00 საათი
ადგილმდებარეობა: წიგნის სახლი “ლიგამუსი”
დასწრება თავისუფალია.

ხათუნა ივანიშვილის საჯარო ლექცია: ნარცისიზმი - მითსა და კლინიკურ კონცეფციას შორის
2015-01-19 19:00
21 იანვარს, 19:00 საათზე, ილიას სახელმწიფო უნივერსიტეტის B 202 აუდიტორიაში, შეხვედრების სერიის – „ფსიქოანალიზი საუნივერსიტეტო სივრცეში“ – ფარგლებში, გიწვევთ ფსიქოანალიტიკოსის, ფსიქოთერაპევტის, საქართველოს ფსიქოანალიტიკური ფსიქოთერაპიის საზოგადოების თავმჯდომარის, საერთაშორისო ფსიქოანალიტიკური ასოციაციის კანდიდატის, ხათუნა ივანიშვილის, საჯარო ლექციაზე: “ნარცისიზმი – მითსა და კლინიკურ კონცეფციას შორის”.
ტერმინი ”ნარცისიზმი” ფსიქოანალიზში დამკვიდრდა საკუთარი თავის სიყვარულის აღსანიშნავად და უკავშირდება ბერძნულ მითს ნარცისის შესახებ.
ტერმინი ფროიდმა პირველად გამოიყენა, როგორც ობიექტის არჩევის ფორმა, შემდგომში კი – როგორც ბავშვის ფსიქოსექსუალური განვითარების გარდამავალი საფეხური აუტოეროტიზმსა და უფრო მაღალგანვითარებულ საფეხურს (ობიექტის სიყვარულს) შორის. ფროიდის შემდგომ მოხდა ამ ცნების გაფართოება და განვითარება სხვადასხვა სკოლის ფსიქოანალიტიკოსთა მიერ.
ხშირად ვერც კი ვაცნობიერებთ, თუ რამდენად იჭრება სიტყვა ”ნარცისიზმი” და “ნარცისული” ჩვენს ყოველდღიურ აზროვნებასა და ცხოვრებაში. როგორც წესი, ამ ტერმინს ვიყენებთ ნორმალური და გადახრილი ფსიქოლოგიური მოვლენების აღსანიშნავად, ამიტომ ხშირად ის უარყოფითი ტონალობის მატარებელია. შეხვედრის ფარგლებში, მომხსენებელი შეეცდება განმარტოს ნარცისიზმის ცნება, არსი და შედეგები.
დასწრება თავისუფალია.
დრო: 21 იანვარი, 19:00 საათი
ადგილმდებარეობა: B 202 აუდიტორია, ილიას სახელმწიფო უნივერსიტეტი

დავით თარხნიშვილი: ”ადამიანთა შერევის ისტორიის გენეტიკური ატლასი”
2015-01-20 14:43, 2015-01-20 17:00
სამშაბათს, 20 იანვარს 17:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ საჟურნალო კლუბის შეხვედრაზე ილიაუნის სრულ პროფესორთან, დავით თარხნიშვილთან.
საუბრის თემა: ჟურნალ “Science”-ის 2014 წლის თებერვლის ნომერში გამოქვეყნებული სტატია – “ადამიანთა შერევის ისტორიის გენეტიკური ატლასი”.
ოცდაათი წელია, მეცნიერები მოლეკულურ-გენეტიკური მარკერების დახმარებით შეისწავლიან პოპულაციურ პროცესებს: მიგრაციებს, რიცხოვნობის ცვლილებებს, გეოგრაფიულად დაშორებული ჯგუფების შერევას ცოცხალ ორგანიზმებში – მცენარეებში, ცხოველებში, ადამიანში. აღნიშნული მიმართულებით რამდენიმე წლის წინ მომხდარმა მეთოდურმა რევოლუციამ შედარებით გაამარტივა მთელი გენომის შესწავლა და ანალიზი. ამის შედეგად, თანამედროვე მეცნიერები გაცილებით უფრო ზუსტ ინფორმაციას ფლობენ წარსული მიგრაციების ან შერევების შესახებ. ერთ-ერთი ძალიან საინტერესო კვლევა, რომელიც გენომის ანალიზის საფუძველზე ადგენს ადამიანის ეთნოსებს შორის შერევის დონეს ბოლო 2000-3000 წლის განმავლობაში, გამოქვეყნდა დაახლოებით 1 წლის წინ ჟურნალში “Science”. კვლევამ დაადასტურა, მაგალითად, ის, რომ დაახლოებით ათასი წლის წინ დღევანდელ თურქეთში შემოვიდა ადამიანთა გარკვეული ჯგუფი და ამ ჯგუფის გენები დღევანდელი თურქეთის მოსახლეობის გენომის 4-5 პროცენტს შეადგენს.
საჟურნალო კლუბის შეხვედრის მიზანია, საზოგადოებას გააცნოს საქართველოში და ილიას სახელმწიფო უნივერსიტეტში გენომური კვლევის პერსპექტივები: რამდენად რეალისტურია ის და რა ტექნიკური თუ ინტელექტუალური რესურსია საჭირო ამისათვის.

შეხვედრის დრო: 20 იანვარი, 17:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი
